เคาะ 8 หุ้นเทรนด์ดี SET ทรงตัวระหว่างรองบ บจ. Q2
นักวิเคราะห์มองดัชนีหุ้นไทย (SET) วันนี้ยังทรงตัวระหว่างรอรายงานงบไตรมาส 2/60 ของบริษัทจดทะเบียน การลงทุนยังคงเน้นเก็งกำไรกลุ่มแนวโน้มผลประกอบการไตรมาส 2 ออกมาแต่เป็นหลัก อย่างไรก็ตามเชื่อว่าจะมีการสลับเข้าเล่นกลุ่มที่ให้ปันผลสูงบางส่วน
4 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.27 บาทต่อเหรียญ ขณะที่ตลาดหุ้นเอเชียส่วนใหญ่ปรับตัวอยู่ในแดนลบ นักวิเคราะห์มองดัชนีหุ้นไทย (SET) วันนี้ยังทรงตัวระหว่างรอรายงานงบไตรมาส 2/60 ของบริษัทจดทะเบียน การลงทุนยังคงเน้นเก็งกำไรกลุ่มแนวโน้มผลประกอบการไตรมาส 2 ออกมาแต่เป็นหลัก อย่างไรก็ตามเชื่อว่าจะมีการสลับเข้าเล่นกลุ่มที่ให้ปันผลสูงบางส่วน หุ้นเด่นเลือก BEAUTY, PTTGC, MINT, AP, RCL, SPRC, KKP และ LH
 
นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยถึงตลาดหุ้นไทยเช้านี้ (3 ส.ค.) มีแนวโน้มแกว่งในลักษณะทรงตัว แม้ปัจจัยในสหรัฐฯในช่วงนี้จะดีขึ้นจากผลประกอบการของบริษัทจดทะเบียนที่ออกมาดี แต่ตัวเลขเศรษฐกิจก็ยังไม่ได้ดีมาก ส่งผลให้เงินเฟ้ออาจยังไม่ปรับตัวขึ้นเร็ว ทำให้ยังไม่เห็นถึงผลกระทบต่อการปรับขึ้นอัตราดอกเบี้ยของธนาคารกลางสหรัฐ (FED) ดังนั้นตลาดหุ้นสหรัฐฯจึง Outperform กว่าตลาดอื่น
ด้านตลาดหุ้นในภูมิภาคเอเชียเช้านี้ส่วนใหญ่ติดลบ หลังเงินเยนวันนี้ดูจะแข็งค่าขึ้น พร้อมแนะนำให้ติดตามการประชุมของธนาคารกลางอังกฤษ (BoE) ในวันนี้ (3 ส.ค.) โดยตลาดคาดว่าจะมีการปรับขึ้นอัตราดอกเบี้ย เป็นครั้งแรกในรอบ 10 ปี ส่วนตลาดบ้านเราอาจต้องเผชิญกับผลประกอบการไตรมาส 2/60 ของกลุ่มพลังงานที่คาดว่าจะออกมาอ่อนแอ โดยให้กรอบการแกว่งตัวของดัชนีไว้ที่ 1,575 – 1,587 จุด
 
บล.ธนชาต ระบุในบทวิเคราะห์ (3 ส.ค.) แม้กำไรกลุ่มสื่อสารอย่าง ADVANC จะออกมาใกล้กับที่คาดการณ์ไว้แต่การลด Dividend Payout ลงเหลือ 70% ส่งผลให้อัตราผลตอบแทนปันผลปีนี้ต่ำเพียง 3.7% เท่านั้น ทำให้คาดว่าจะเกิด Sector Rotation สำหรับนักลงทุนที่ชื่นชอบปันผลมาที่ SPRC KKP และ LH
แนะนำ 1) “ซื้อ” กลุ่มหุ้นที่คาดการณ์กำไร 2Q17 เติบโตดี : BEAUTY (กำไร 2Q17 ทำจุดสูงสุดใหม่ แนวต้าน 12.6 บาท) PTTGC (อัตราการใช้กำลังการผลิตดีขึ้น yoy ขณะที่เริ่มรับรู้กำลังการผลิต Olefin ส่วนเพิ่มใน 2H17) MINT (ธุรกิจโรงแรม และอาหารเร่งตัวขึ้น นักท่องเที่ยวเดือน มิ.ย. +11.4% สูงสุดในรอบ 9 เดือน) AP (คาดกำไร 2Q17 +18% yoy ดีกว่าอุตสาหกรรม)
2) “ซื้อ” กลุ่มหุ้นที่จ่ายเงินปันผลระหว่างกาลสูง : LH (3.5 – 4%) SPRC (คาดปันผลระหว่างกาล 3 – 3.5%) และ KKP (คาดปันผลระหว่างกาล 3.0%) และ 3) “เก็งกำไร” RCL (non-coverage, แนวต้าน 9/9.35 บาท) ปริมาณการค้าโลกเร่งตัว หนุนค่าระวางเรือ Container เพิ่มสูงขึ้น 11% จาก 1Q17
 
บล.แอพเพิล เวลธ์ ระบุในบทวิเคราะห์ (3 ส.ค.) แนะนำกลยุทธ์การลงทุน ทิศทางดัชนีวันนี้คาดยังทรงตัวระหว่างรอรายงานงบ Q2 คาดยังทรงตัวในกรอบ 1,570 – 1,590 จุด แนะนำเก็งกำไร BANPU (+ Consensus คาดกำไร Q2/60 อยู่ที่ระดับ 2.3 พันล้านบาท ประกอบกับราคาถ่านหินแหล่ง Newcastle ยังทรงตัวที่ 91.5 USD./MT)